Document ID: 31997R2316

KOMISSION ASETUS (EY) N:o 2316/97,
annettu 21 päivänä marraskuuta 1997,
asetuksen (ETY) N:o 3886/92 muuttamisesta palkkiojärjestelmistä naudanliha-alalla jäsenvaltioilta vaadittujen komissiolle toimitettavien tietojen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2222/96 (2), ja erityisesti sen 4 b artiklan 8 kohdan, 4 d artiklan 8 kohdan, 4 e artiklan 1 ja 5 kohdan, 4 f artiklan 4 kohdan ja 25 artiklan,
sekä katsoo, että
naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten (ETY) N:o 1244/82 ja (ETY) N:o 714/89 kumoamisesta 23 päivänä joulukuuta 1992 annetun komission asetuksen (ETY) N:o 3886/92 (3), sellaisena kuin se on viimeksi muutettuna asetuksella (EY) N:o 1677/97 (4), 5 artiklan 2 kohdassa, 30 artiklan 2 kohdassa ja 56 artiklassa säädetään tietyistä tiedoista, jotka jäsenvaltioiden edellytetään toimittavan komissiolle; jotta jäsenvaltioiden toimittamat tiedot olisivat yhdenmukaisia, tarvitaan yhdenmukainen ilmoitusjärjestelmä; tämä yhdenmukaistaminen tekisi mahdolliseksi naudanliha-alan palkkiojärjestelmien tehokkaan valvonnan,
tietyt määräajat vaikeuttavat palkkiojärjestelmien hallinnointia, ja tämä koskee erityisesti 30 päivänä kesäkuuta päättyvää määräaikaa, jolloin jäsenvaltioiden on toimitettava tiedot myönnettyjen palkkioiden lukumäärästä ja joka on myös lopullinen päivämäärä, johon mennessä kaikki palkkiot on maksettava asetuksen (ETY) N:o 805/68 4 b artiklan 6 kohdan ja 4 d artiklan 7 kohdan mukaisesti; tätä määräaikaa olisi pidennettävä 31 päivään heinäkuuta, jotta jäsenvaltiot saisivat enemmän aikaa toimittaa tarkat tiedot todellisuudessa myönnetyistä palkkioista; jäsenvaltioiden on toimitettava tietoja vuodessa neljänä määräpäivänä; vaadittavien tietojen ilmoitusajankohtien määrän vähentäminen vähentäisi hallintoon liittyviä ongelmia; ilmoitusmenettelyn yksinkertaistamiseksi olisi kansallisten reservien toimintaa koskevien tietojen ilmoittamisen määräaikaa siirrettävä 30 päivästä huhtikuuta ensimmäisten tietojen osalta 1 päivään maaliskuuta ja tietojen vahvistuksen osalta 31 päivään heinäkuuta; yksinkertaistamisen olisi ulotuttava koskemaan myös tietoja eläimistä, jotka on vapautettu eläintiheyden vaatimuksesta,
nykyinen ilmoitusjärjestelmä ei vaadi, että jäsenvaltiot toimittaisivat yhdenmukaisessa muodossa palkkiojärjestelmiin liittyvät tiedot; tämä epäjohdonmukaisuus vaikeuttaa tietojen analysointia ja vertailua; olisi otettava käyttöön vakiomalli asetuksen (ETY) N:o 3886/92 liitteenä; jäsenvaltioita olisi vaadittava käyttämään tätä mallia tietoja antaessaan,
reserveihin palautetut käyttämättömät oikeudet olisi sisällytettävä laskelmaan, jotta voitaisiin varmistua jäsenvaltioiden kansallisissa reserveissä pidettyjen palkkio-oikeuksien lukumäärien todellisesta tilanteesta; nykyisin ei ole vaatimusta, että jäsenvaltioiden olisi toimitettava tällaiset tiedot; olisi lisättävä säännös näiden tietojen toimittamisesta,
tietyillä alueilla kasvatettuja eläimiä koskevaa tilapäistä poikkeusta lukuun ottamatta on vuodesta 1997 lopetettu sonneja koskeva toinen maksu, mikä on johtanut kertapalkkioon; jäsenvaltioiden on tällä hetkellä toimitettava ainoastaan toisen ikäryhmän osalta tieto eläintyypistä eli siitä, onko eläin kuohittu vai kuohitsematon; tämä ei vastaa sonneista maksettavan kertapalkkion käyttöön ottamista; komissiolle olisi ilmoitettava molempien ikäryhmien osalta niiden urospuolisten eläinten, joista palkkiota on haettu ja joista se on myönnetty, lukumäärä eläintyypin mukaan eli sen mukaan, onko se kuohittu,
komissiolle ilmoitettavissa jalostuspalkkioita koskevissa tiedoissa olisi eriteltävä järjestelmän perusteella tukikelpoisiksi hyväksytyt vasikkarodut ja niihin kuhunkin liittyvät erilliset maksut; jäsenvaltioiden ilmoittamat eläinten lukumäärät olisi eriteltävä sen mukaan, kuuluvatko eläimet lypsykarjarotuun, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3886/92 seuraavasti:
1. Muutetaan 5 artiklan 2 kohdan b alakohta seuraavasti:
a) Korvataan ensimmäisellä rivillä päivämäärä "30 päivänä kesäkuuta" päivämäärällä "31 päivänä heinäkuuta".
b) Lisätään seuraava virke:
"Nämä tiedot on ilmoitettava käyttämällä liitteessä V olevaa taulukkoa."
2. Korvataan 30 artiklan 2 kohta seuraavasti:
"2. Jäsenvaltioiden on ilmoitettava liitteessä V olevaa talukkoa käyttäen komissiolle viimeistään jokaisen kalenterivuoden 1 päivänä maaliskuuta alustavasti ja 31 päivänä heinäkuuta lopullisesti:
- edeltävän kalenterivuoden aikana ilman tilansiirtoa tehtyjen oikeuksien siirtojen johdosta kansalliseen reserviin siirrettyjen palkkio-oikeuksien määrä,
- 33 artiklan 2 kohdassa tarkoitettujen niiden käyttämättömien palkkio-oikeuksien määrä, jotka on siirretty kansalliseen reserviin edeltävän kalenterivuoden aikana,
- asetuksen (ETY) N:o 805/68 4 f artiklan 2 kohdan mukaisesti edeltävän kalenterivuoden aikana myönnetyt palkkio-oikeudet,
- epäsuotuisten alueiden tuottajille lisäreservistä edellisenä kalenterivuonna annettujen palkkio-oikeuksien kokonaismäärä."
3. Muutetaan 56 artikla seuraavasti:
a) Muutetaan 1 kohta seuraavasti:
i) Korvataan toinen luetelmakohta seuraavasti:
"eläintyyppi, kuohittu tai kuohitsematon".
ii) Poistetaan c alakohta.
b) Lisätään kohta 1 a seuraavasti:
"1 a. Jäsenvaltioiden on ilmoitettava komissiolle vuosittain viimeistään 1 päivänä maaliskuuta niiden eläinten lukumäärä, joiden osalta palkkion vapauttamista eläintiheyden vaatimuksesta on sovellettu edeltävän kalenterivuoden aikana".
c) Muutetaan 2 kohta seuraavasti:
i) Korvataan johdantokappaleessa päivämäärä "30 päivänä kesäkuuta" päivämäärällä "31 päivänä heinäkuuta".
ii) Korvataan a alakohdan toinen luetelmakohta seuraavasti:
"eläintyyppi, kuohittu tai kuohitsematon".
iii) Korvataan e alakohta seuraavasti:
"e) tarvittaessa niiden eläinten lukumäärä, joista jalostuspalkkio todella on myönnetty, eriteltynä sen mukaan, kuuluuko eläin lypsykarjarotuun vai ei."
d) Lisätään 3 kohta seuraavasti:
"3. Jäsenvaltioiden on ilmoitettava 1, 1 a ja 2 kohdassa tarkoitetut tiedot käyttäen liitteessä V olevaa taulukkoa".
4. Lisätään tämän asetuksen liite liitteeksi V.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä marraskuuta 1997.

Labels: 17
5
6